Carpenters
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Carpenters var en amerikansk popduo som hadde stor suksess på 1970-tallet med sin sukkersøte pop og sine vakre harmonier. Hovedvokalist Karen Carpenter døde av anoreksi i 1983, bare 32 år gammel.
Bakgrunn og karriere De besto av søskenparet Richard Carpenter (født 1946) og Karen Carpenter (1950–1983), som var født i New Haven og fra 1963 vokste opp Los Angeles-forstaden i Downey. I 1965-1967 spilte Richard keyboard og Karen trommer i Richard Carpenter Trio.De satset som duoen Carpenters fra 1968 og fikk snart kontrakt med A&M Records. Debutalbumet Offering (1969) ga dem en liten amerikansk hit med Beatles-låta Ticket To Ride. Gjennombruddet kom i 1970 med singlen (They Long To Be) Close To You, og i første halvdel av 1970-årene hadde de stor suksess i en melodiøs popstil med sanger som  We've Only Just Begun (1970)  Merry Christmas Darling (1970)  For All We Know (1971)  Rainy Days And Mondays (1971)  Superstar (1971)  Hurting Each Other (1972)  It's Gonna Take Some Time (1972)  Goodbye To Love (1972)  Sing (1973)  Yesterday Once More (1973)  Top Of The World (1973; listetopper)  Jambalaya (On The Bayou) (1974)  Please Mr. Postman (1974)  Only Yesterday (1975)  Mange av disse var coverversjoner, men Richard skrev noen av dem. Mot slutten av 1970-årene kom Carpenters noe i bakgrunnen. Calling Occupants of Interplanetary Craft (1977) ble deres siste store britiske hit, mens de i hjemlandet hadde sin siste suksess i 1981 med Touch Me When I'm Dancing.Karen Carpenter døde 4. februar 1983 som følge av anoreksi. Richard Carpenter ga ut soloalbum i 1987 og 1998, og har ellers jobbet med å fullføre gamle opptak og remikse nye utgaver av Carpenters' plater. Les mer i Store norske leksikon musikk popmusikk Eksterne lenker Carpenters